Es Lewe is net nor gemietlich  Fer die Drei, all so unnerschiedlich.  Se traachen ganz verschiednes Zeich  In Äänem sin se awwer gleich:  Die Erscht hot des aus guter Woll  Weils Hals un Ohre wärme soll.  Die Zwätt, nooch dere alles guckt,  Hot Seidnes, roserot bedruckt.  Die Dritt mit runde Kersche-Aache,  Duhts seitlich iwwernanner schlaache,  So dass es Stirn un Hoor ganz deckt,  Aa, wann des manche Leit net schmeckt.  Un demdeweeche is se aa  Noch net so lang e Pälzer Fraa.